Hun kom på åttendeplass på 100 meter under Para-VM i friidrett 2013, men ble slått ut i semifinalen på 200 meter og 400 meter. Hun satte der personlig rekord på 400 meter med tiden 1:04,78. Under Parapanamerikanske leker 2015 vant hun 100 meter i klassen T53, med ny mesterskapsrekord på 17,67 sekunder. I tillegg kom hun på femteplass på 400 meter og sjetteplass på 800 meter. Hun deltok i Para-VM i friidrett 2015, og fikk der bronse på 100 meter i klassen T53, bak Huang Lisha fra Kina og Hamide Kurt fra Tyrkia. I tillegg kom hun på fjerdeplass på 200 meter og niendeplass på 400 meter.